CELEX: 
Language: da
Date: 2018-01-23 00:00:00
Title: KOMMISSIONENS DELEGEREDE FORORDNING (EU) …/… om ændring af bilag I til Europa-Parlamentets og Rådets forordning (EF) nr. 443/2009 for at tage højde for udviklingen i massen af nye personbiler, der blev registreret i 2014, 2015 og 2016 (EØS-relevant tekst)

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               De CO2-emissionsmål, som fabrikanter af nye personbiler skal nå, fastsættes som en funktion af bilflådens gennemsnitlige masse og de pågældende køretøjers CO2-emissioner. For at de i forordning (EF) nr. 443/2009 fastsatte reduktioner fortsat kan nås, er det nødvendigt at tage højde for udviklingen i massen af nye personbiler, der registreres i Unionen. Som følge heraf skal den gennemsnitlige værdi for referencemassen (udtrykt som værdien M0 i formlen til beregning af målet, jf. bilag I til nævnte forordning) justeres hvert tredje år, første gang den 31. oktober 2014. 
            
            
               Den nye værdi er baseret på overvågningen af massen i køreklar stand af nye biler i kalenderårene 2014, 2015 og 2016. Den nye værdi er beregnet udelukkende med de masseværdier, der har kunnet bekræftes af de pågældende bilfabrikanter, mens masseværdier, der var åbenlyst ukorrekte eller værdier vedrørende køretøjer, der ikke er omfattet af forordningen, er udeladt.
            
            
               2.HØRINGER FORUD FOR RETSAKTENS VEDTAGELSE
            
            
               Ekspertgruppen om CO2-emissioner fra motorkøretøjer blev hørt og støttede metoden til beregning af justeringen af den gennemsnitlige masseværdi.
            
            
               3.JURIDISKE ASPEKTER AF DEN DELEGEREDE RETSAKT
            
            
               Formlen til beregning af målet ændres med henblik på at anvende den nye M0-værdi fra den 1. januar 2019. 
            
            
               KOMMISSIONENS DELEGEREDE FORORDNING (EU) …/…
            
            
               af 23.1.2018
            
            
               om ændring af bilag I til Europa-Parlamentets og Rådets forordning (EF) nr. 443/2009 for at tage højde for udviklingen i massen af nye personbiler, der blev registreret i 2014, 2015 og 2016
               
                  (EØS-relevant tekst)
               
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer
                  1
               , særlig artikel 13, stk. 2, og
            
            
               ud fra følgende betragtninger:
            
            
               (1)Den værdi for den gennemsnitlige masse, der skal anvendes til at beregne de specifikke CO2-emissioner for hver ny personbil, skal justeres hvert tredje år for at tage hensyn til ændringer i den gennemsnitlige masse af nye køretøjer, der registreres i Unionen. 
            
            
               (2)Det fremgår tydeligt af overvågningen af massen i køreklar stand af nye personbiler, der blev registreret i kalenderårene 2014, 2015 og 2016, at den gennemsnitlige masse er steget, og værdien M0, der er omhandlet i punkt 1 i bilag I til forordning (EF) nr. 443/2009, bør derfor justeres.
            
            
               (3)Den nye værdi bør derfor fastsættes ved kun at tage hensyn til de masseværdier, der kunne bekræftes af de pågældende fabrikanter, mens værdier, der var åbenlyst ukorrekte (f.eks. værdier under 500 kg), samt værdier vedrørende køretøjer, der ikke var omfattet af forordning (EF) nr. 443/2009, udelukkes fra beregningen. Desuden bør den nye værdi baseres på det vægtede gennemsnit, som tager hensyn til antallet af nye personbiler, der er registreret i Unionen i kalenderårene 2014, 2015 og 2016. 
            
            
               (4)På denne baggrund bør den M0-værdi, der skal anvendes fra 2019, nedsættes med 12,52 kg fra 1392,4 kg til 1379,88 kg.
            
         
         
            
               (5)Bilag I til forordning (EF) nr. 443/2009 bør ændres i overensstemmelse hermed —
            
            
               VEDTAGET DENNE FORORDNING:
            
            
               Artikel 1
            
            
               I punkt 1 i bilag I til forordning (EF) nr. 443/2009 foretages følgende ændringer:
            
            
               1) Som litra ba) indsættes:
            
            
               "ba)
                     Fra 2019:
            
            
               Specifik CO2-emission = 130 + a × (M – M0)
            
            
               hvor:
            
            
               M
                     = køretøjets masse i kilogram (kg)
            
            
               M0
                     = 1379,88
            
            
               a
                     = 0,0457"
            
            
               2) I litra c) affattes værdien for M0 således:
            
            
               "M0
                     = 1379,88".
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 23.1.2018.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        EUT L 140 af 5.6.2009, s. 1.